Ο **Έβερ** (εβραϊκά: עֵבֶר‬‎· αραβικά: عٰابِر‎) είναι πρόγονος των Ισμαηλιτών και των Ισραηλιτών, σύμφωνα με τον κατάλογο των εθνών στο βιβλίο της Γένεσης (κεφ. 10-11) και των Παραλειπομένων Α΄ (Χρονικών) (κεφ. 1).

Καταγωγή
--------

Ο Έβερ ήταν δισεγγονός τού γιου τού Νώε, Σημ και πατέρας τού Φάλεκ (που γεννήθηκε όταν ο Έβερ ήταν 34 ετών)  και του Ιοκτάν. Ήταν γιος του Σελά (Shelah). Ο Φάλεκ είχε 5ο απόγονο τον Αβραάμ. Σύμφωνα με την Εβραϊκή Βίβλο, ο Έβερ απεβίωσε σε ηλικία 464 ετών, όταν ο Ιακώβ (εγγονός τού Αβραάμ) ήταν 79 ετών.

Στη μετάφραση των Εβδομήκοντα, του Έβερ ο πατέρας ονομάζεται Σαλά (Sala). Ο γιος του ονομάζεται Φαλέγ (Phaleg), γεννήθηκε όταν ο Έβερ ήταν 134 ετών και είχε άλλους γιους και κόρες. Ο Έβερ έζησε σε ηλικία 464 ετών. (Μετάφραση των Ο', Γένεσις 11:14–17 ; )

Όνομα
-----

Η αραμαϊκή/εβραϊκή ρίζα עבר (ʕ-b-r) συνδέεται με το *πέρασμα* και το *πιο πέρα*. Λαμβάνοντας υπόψη ότι άλλα ονόματα για τους απογόνους του Σημ αντιπροσωπεύουν μέρη, το όνομα τού *Έβερ, εγγονού του Asher* μπορεί επίσης να θεωρηθεί ως το όνομα μίας περιοχής, ίσως κοντά στην Ασσυρία. Αρκετοί μεσαιωνικοί μελετητές, όπως ο Μιχαήλ ο Σύριος, ο Μπαρ ο Εβραίος και ο Αγάπιος ο Ιστορικός, ανέφεραν την επικρατούσα άποψη, ότι οι Εβραίοι είχαν λάβει το όνομά τους από τον Έβερ, ενώ επεσήμαναν επίσης, ότι σύμφωνα με άλλους το όνομα «Εβραίος» σήμαινε «εκείνοι που διασχίζουν», αναφορικά με εκείνους που διέσχισαν τον ποταμό Ευφράτη με τον Άβραμ από την Ουρ στη Χαρράν και στη συνέχεια στη γη Χαναάν.

Σε ορισμένες μεταφράσεις της Καινής Διαθήκης αναφέρεται μία φορά ως Έβερ ([Λουκάς 3:35]: "Σερούχ, ο γιος τού Ραγαύ, ο γιος τού Φαλέγ, ο γιος τού Έβερ, ο γιος τού Σαλά"). Ωστόσο, δεν πρέπει να συγχέεται με τον Χέβερ, εγγονό του Ασήρ (έναν από τους 12 γιους τού Ιακώβ) της Παλαιάς Διαθήκης (έχει διαφορετική ορθογραφία στα εβραϊκά: חבר, με ένα χεθ αντί για ένα αγίν), (Γένεσις 46:17).

Εβραϊκή γλώσσα
--------------

Ο μουσουλμάνος ιστορικός του 13ου αι. Aμπού αλ-Φίντα αφηγείται μία ιστορία, αναφέροντας ότι ο πατριάρχης Έβερ (δισεγγονός τού Σημ) αρνήθηκε να βοηθήσει στην οικοδόμηση τού Πύργου της Βαβέλ, οπότε η γλώσσα του δεν μπερδεύτηκε, όταν η κατασκευή εγκαταλείφθηκε. Μόνο αυτός και η οικογένειά του διατήρησαν την αρχική ανθρώπινη γλώσσα (μία έννοια που αναφέρεται ως *lingua humana* στα λατινικά), δηλ. την εβραϊκή, μία γλώσσα που πήρε το όνομά της από τον Έβερ. (Υπάρχουν διαφορετικές θρησκευτικές θέσεις γι' αυτό το ζήτημα, βλέπε επίσης Αδαμική γλώσσα.)

[Γένεση 10:21] "Επίσης στον Σημ, τον πατέρα όλων των παιδιών τού Έβερ, μεγαλύτερο αδελφό τού Ιάφεθ, γεννήθηκαν παιδιά." (Παλαιά Διαθήκη).

Στο Ισλάμ
---------

Ο Έβερ αναφέρεται μερικές φορές στα κλασικά ισλαμικά γραπτά ως ο «πατέρας» των «προϊστορικών, αρχικών Αράβων» (τού *Άραβα αλ-Αρίμπα*), που έζησαν στην Αραβική Χερσόνησο μετά τον Κατακλυσμό. Ο Έβερ ταυτίστηκε επίσης με τον προφήτη τού Κορανίου Χαντ από ορισμένες από τις πρώτες μουσουλμανικές αρχές. Άλλες πηγές προσδιορίζουν τον προφήτη Χαντ ως γιο του Έβερ.

Ο μυστικιστής Aμπντουλαζίζ αντ-Νταμπάγκ δίνει την ακόλουθη γενεαλογία: Έμπερ γιος τού) Σαγιά, γιου τού Χαρίθ, γιου τού Κιλάμπ, γιου τού Καϋμπάρ, γιου τού Iσμαήλ.

Δείτε επίσης
------------

* Χαρίμπου

Βιβλιογραφικές αναφορές
-----------------------

1. ↑  Mattis Kantor: (Αγγλικά) *Εγκυκλοπαίδεια του Εβραϊκού Χρονοδιαγράμματος, Νέα Ανανεωμένη Έκδοση*. 2004. σελ. 10. ISBN-13 978-0-87668-229-6. ISBN-10 0-87668-229-8.
2. ↑  Mattis Kantor: (Αγγλικά) *Εγκυκλοπαίδεια του Εβραϊκού Χρονοδιαγράμματος, Νέα Ανανεωμένη Έκδοση*. 2004. σελ. 18. ISBN-13 978-0-87668-229-6. ISBN-10 0-87668-229-8.
3. 1 2  «Genesis» (Εβραϊκά της Βίβλου)
4. ↑  «Genesis» (Εβραϊκά της Βίβλου)
5. 1 2 3  Larsson, Gerhard (1983). «The Chronology of the Pentateuch: A Comparison of the MT and LXX». *Journal of Biblical Literature* **102** (3): 401–409. doi:10.2307/3261014. .
6. ↑  Genesis 11:14-17
7. ↑  Marcus Jastrow, *A Dictionary of the Targumim, the Talmud Babli and Yerushalmi, and the Midrashic Literature* (London, W.C.: Luzac & Co. ; New York: G. P. Putnam's Sons; 1903), p. 1039 etc.
8. ↑  Πρότυπο:Cite Jewish Encyclopedia
9. ↑  Morris Jastrow, Ira Maurice Price, Marcus Jastrow, Louis Ginzberg, & Duncan B. MacDonald; "Babel, Tower of", *Jewish Encyclopedia*; Funk & Wagnalls, 1906.
10. ↑  Buhl, Fr. "Ḏj̲urhum", in: *Encyclopaedia of Islam, First Edition (1913-1936)*, Edited by M. Th. Houtsma, T.W. Arnold, R. Basset, R. Hartmann.
11. 1 2  Wensinck, A. J. "Hūd", in: *Encyclopaedia of Islam, First Edition (1913-1936)*, Edited by M. Th. Houtsma, T.W. Arnold, R. Basset, R. Hartmann.
12. 1 2  Sijilmāsī, Aḥmad ibn al-Mubārak (2007). *Pure gold from the words of Sayyidī ʻAbd al-ʻAzīz al-Dabbāgh = al-Dhabab al-Ibrīz min kalām Sayyidī ʻAbd al-ʻAzīz al-Dabbāgh*. John O'Kane, Bernd Radtke. Leiden, the Netherlands. σελ. 415. ISBN 978-90-474-3248-7.

Εξωτερικοί σύνδεσμοι
--------------------

* Easton's Bible Dictionary: Eber | Heber | Εβραϊκά
* Smith's Bible Dictionary: Eber | Heber | Εβραϊκά
* International Standard Bible Encyclopedia: Eber | Heber | Εβραϊκά